A CSOK Plusszal vásárolt ingatlanok esetén van illetékmentesség, vételár korlát nélkül. Ugyanakkor arra érdemes figyelni, hogy 150 millió forintnál drágább ingatlan CSOK Plusz felhasználásával nem vásárolható.
Mivel a vagyonszerzési illeték mértéke alapesetben 4%, az illetékmentességgel jelentős kedvezményre tehettek szert. Például:
50 millió forint vételár esetén  fizetendő illeték mértéke 2 millió Ft lenne.
80 millió forint vételár esetén 3,2 millió forint lenne.
100 millió forint vételár esetén 4 millió Ft-ot kellene befizetni.
Az elengedett illetéket vissza kell fizetnetek abban az esetben, a vállalt jogszabályi feltételek nem teljesülnek, vagy támogatás/kamattámogatás visszafizetési kötelezettségetek keletkezik.
Az illeték kiszabása akkor történik meg, amikor a gyermekvállalás meghiúsulásának és/vagy a visszafizetésnek a tényéről az adóhatóság értesül, illetve az az utáni 5 évben.